ทองคำปิดพุ่ง 26.7 ดอลลาร์
สัญญาทองคำตลาดนิวยอร์กปิดพุ่งขึ้นได้แรงหนุนจากการอ่อนค่าของสกุลเงินดอลลาร์
14 ก.ค. 2555

สัญญาทองคำตลาดนิวยอร์กปิดพุ่งขึ้นได้แรงหนุนจากการอ่อนค่าของสกุลเงินดอลลาร์
สัญญาทองคำตลาด COMEX (Commodity Exchange) ส่งมอบเดือนส.ค.เพิ่มขึ้น 26.7 ดอลลาร์ หรือ 1.71% ปิดที่ 1,592 ดอลลาร์/ออนซ์
สัญญาทองคำดีดตัวขึ้นหลังปรับตัวลดลง 3 วันติดต่อกัน มาปิดที่ระดับใกล้เคียงกับ 1,600 ดอลลาร์/ออนซ์ เนื่องจากบรรยากาศการซื้อขายที่เป็นไปอย่างคึกคัก
การรายงานข่าวเกี่ยวกับตัวเลขการขยายตัวของเศรษฐกิจที่ระดับ 7.6% ในไตรมาสที่สอง ซึ่งต่ำกว่า 8.1% ในไตรมาสแรก มีผลกระทบเพียงเล็กน้อยต่อบรรยากาศการซื้อขาย เนื่องจากนักลงทุนไม่ได้ให้ความสำคัญกับข้อมูลเศรษฐกิจจีน เพราะเป็นตัวเลขที่สอดคล้องกับคาดการณ์
นอกจากนี้ การปรับตัวขึ้นของราคาน้ำมันและการอ่อนค่าลงของเงินสกุลดอลลาร์ยังเป็นปัจจัยหนุนต่อราคาทองคำอีกด้วย เนื่องจากการอ่อนค่าของเงินดอลลาร์นับเป็นปัจจัยบวกต่อสินค้าโภคภัณฑ์ เพราะทำให้มีราคาสินค้าโภคภัณฑ์ถูกลงสำหรับผู้ที่ถือครองเงินสกุลอื่นๆ